Anathema

Anathema er et engelsk rockeband fra Liverpool. Det er først og fremst kjent for å bidra til å utvikle death-doom-«soundet» på de tidlige utgivelsene Serenades og The Silent Enigma. Etter dette gikk bandet over til å spille melodisk, atmosfærisk rock.
Det består nå av brødrene Vincent (gitar og vokal), Danny (gitar) og Jamie Cavanagh (bass), søsknene John (trommer) og Lee Douglas (kvinnelig vokal), samt portugisiske Daniel Cardoso (trommer og keyboard).


== Historikk ==


=== De første årene ===
Anathema ble startet i 1990 som et doom metal-band, opprinnelig under navnet Pagan Angel. I november samme år spilte bandet inn sin første demo, «An Iliad of Woes». Den fanget oppmerksomheten til flere band fra den engelske metalscenen, og bidro til at Anathema begynte å spille konserter med band som Bolt Thrower og Paradise Lost.
I begynnelsen av 1991 tok bandet sitt nåværende navn og utga sin annen demo med tittelen All Faith is lost, som resulterte i en avtale om fire album med Peaceville Records. Den første utgivelsen på denne labelen var The Crestfall EP i november 1992. De tok materialet fra albumet med på turné med Cannibal Corpse.
Anathema gjennomførte sin første europeiske i 1994, og ble fulgt av konserter ved Independent Rock Festival i Brasil.
I mai 1995 skiltes vokalist Darren White med bandet og dannet etterhvert The Blood Divine. I stedet for å rekruttere en ny vokalist, bestemte bandet at gitarist Vincent Cavanagh skulle overta Whites rolle. Denne nye besetningen debuterte ved å turnere med Cathedral i Storbritannia.


=== Midten av 90-tallet ===
Da Eternity kom i 1996, la bandet om til et mer atmosfærisk uttrykk og begynte overgangen til ren vokal. Albumet Judgement skulle senere videreføre denne stilen, og utgivelsen ble etterfulgt av en europeisk turné.
Det andre medlemmet som forlot bandet var trommeslager John Douglas, som sluttet sommeren 1997. Han ble erstattet av Shaun Steels, tidligere medlem av Solstice, som senere kom til å spille trommer for My Dying Bride.
Alternative 4 ble utgitt i 1998. I løpet av denne tida gikk bandets besetning gjennom mange endringer. Bassist og låtskriver Duncan Patterson sluttet grunnet musikalske uenigheter, og ble erstatta av Dave Pybus av Dreambreed, der Duncan hadde spilt bass en kort periode. Martin Powell (som hadde spilt keyboard og fiolin for My Dying Bride tidligere) ble også med i bandet. Og til sist kom originaltrommis John Douglas tilbake.
I juni 1999 ble Judgement utgitt, et album som markerte Anathemas komplette skifte fra doom metal-sjangeren til langsommere og mer eksperimentelle låter. Dette nye uttrykket har blitt sammenligna med blant andre Pink Floyd, Jeff Buckley og, i noe mindre grad, Radiohead.
Påfølgende år bytta Martin Powell posisjon med Cradle av Filths keyboardist Les Smith, som kom til å bli et viktig medlem av Anathema.


=== Alternativt uttrykk ===
Kort tid før utgivelsen av A fine Day to Exit annonserte Dave Pybus sin avgang fra bandet, og ble senere med Cradle of Filth. George Roberts som turnébassist erstattet ham før Jamie Cavanagh overtok senere.
I mars 2002 annonserte Daniel Cavanagh sin avgang fra bandet for å bli med i Duncan Pattersonss band Antimatter. Han vendte imidlertid tilbake til Anathema i 2003 for utgivelsen av A Natural Disaster og dro igang deres Europa-turné.
Etter at bandets plateselskap Music for Nations ble kjøpt av Sony BMG sto Anathema uten plateselskap, til tross for å ha gjennomført en omfattende turné i Storbritannia med det finske rockebandet HIM i april 2006. Under sin søken etter nytt plateselskapet, tok bandet antatt ei mer «gjør det selv»-tilnærming til utgivelser ved å omfavne internett og gi ut sanger via egen hjemmeside hvor fansen kan være med på å finansiere album ved å gi et beløp etter eget ønske. 
Til tross for den åpenbare mangelen på turnéstøtte fra plateselskap, fortsetter bandet å spille konserter i Europa.


== Medlemmer ==


=== Tidslinje ===


== Diskografi ==
Serenades (1993)
The Silent Enigma (1995)
Eternity (1996)
Alternative 4 (1998)
Judgement (1999)
A Fine Day to Exit (2001)
A Natural Disaster (2003)
Hindsight (2008)
We're Here Because We're Here (2010)
Weather Systems (2012)
Universal (2013)
Distant Satellites (2014)
The Optimist (2017)


== Referanser ==


== Eksterne lenker ==
(en) Offisielt nettsted 
(en) Anathema – kategori av bilder, video eller lyd på Commons 
(en) Anathema – galleri av bilder, video eller lyd på Commons 
(en) Anathema på Apple Music 
(en) Anathema på Discogs 
(en) Anathema på MusicBrainz 
(en) Anathema på Encyclopaedia Metallum 
(en) Anathema på Spotify 
(en) Anathema på Songkick 
(en) Anathema på Last.fm 
(en) Anathema på Genius — sangtekster 
(en) Anathema på AllMusic